02018R1229 — HU — 30.10.2019 — 001.001

Ez a dokumentum kizárólag tájékoztató jellegű és nem vált ki joghatást. Az EU intézményei semmiféle felelősséget nem vállalnak a tartalmáért. A jogi aktusoknak – ideértve azok bevezető hivatkozásait és preambulumbekezdéseit is – az Európai Unió Hivatalos Lapjában közzétett és az EUR-Lex portálon megtalálható változatai tekintendők hitelesnek. Az említett hivatalos szövegváltozatok közvetlenül elérhetők az ebben a dokumentumban elhelyezett linkeken keresztül

Módosította:

▼B

A BIZOTTSÁG (EU) 2018/1229 FELHATALMAZÁSON ALAPULÓ RENDELETE

(2018. május 25.)

a 909/2014/EU európai parlamenti és tanácsi rendeletnek a kiegyenlítési fegyelemre vonatkozó szabályozástechnikai standardok tekintetében történő kiegészítéséről

(EGT-vonatkozású szöveg)

I. FEJEZET

Általános rendelkezések

1. cikk

Fogalommeghatározások

E rendelet alkalmazásában:

c)

„ügyletkötő fél” : a 909/2014/EU rendelet 7. cikke (10) bekezdése első albekezdésének c) pontjában említett értékpapírügyletben saját nevében eljáró fél;

II. FEJEZET

A kiegyenlítés meghiúsulásának megelőzését célzó intézkedések

2. cikk

Szakmai ügyfelekkel kapcsolatos intézkedések

(1) A befektetési vállalkozások előírják szakmai ügyfeleik számára, hogy küldjék el nekik a 909/2014/EU rendelet 5. cikkének (1) bekezdésében említett ügyletekhez tartozó értékpapírok vagy pénzeszközök írásbeli allokációját, azon számlák azonosításával, amelyeken a jóváírás vagy a terhelés történik. Az említett írásbeli allokációk meghatározzák a következőket:

c) a pénzügyi eszközök vagy pénzeszközök szállítása vagy fogadása;

Az írásbeli allokációk magukban foglalnak minden egyéb olyan információt, amelyet a befektetési vállalkozás az ügylet kiegyenlítésének megkönnyítése érdekében kér.

Azok a befektetési vállalkozások, amely szakmai ügyfél által tett ügyletmegbízás végrehajtásáról visszaigazolást kaptak, szerződéses megállapodások révén biztosítják, hogy a szakmai ügyfél írásban, a (2) bekezdésben meghatározott határidőkön belül visszaigazolja, hogy elfogadja az ügylet feltételeit. Ezt az írásbeli visszaigazolást szintén bele lehet foglalni az írásbeli allokációba.

A befektetési vállalkozások szakmai ügyfeleik számára lehetőséget biztosítanak az írásbeli allokáció és az írásbeli visszaigazolás elektronikus úton történő elküldésére, a 909/2014/EU rendelet 35. cikkében említett, az üzenetküldésre és hivatkozási adatokra vonatkozó nemzetközi nyílt kommunikációs eljárások és standardok használatával.

(2) A szakmai ügyfelek biztosítják, hogy az (1) bekezdésben említett írásbeli allokációkat és írásbeli visszaigazolásokat a befektetési vállalkozás a következő határidők egyikéig megkapja:

A befektetési vállalkozások az írásbeli allokáció és az írásbeli visszaigazolás kézhezvételétől számított két órán belül visszaigazolják a kézhezvételt. Ha a befektetési vállalkozás az üzletzárása előtt kevesebb mint egy órával kapja meg az írásbeli allokációt és az írásbeli visszaigazolást, akkor a befektetési vállalkozás az írásbeli allokáció és az írásbeli visszaigazolás kézhezvételét a következő üzleti napon az üzletnyitást követő egy órán belül igazolja vissza.

(3) Ha a befektetési vállalkozások az (1) bekezdésben említett szükséges kiegyenlítési információkat a (2) bekezdésben említett határidők előtt megkapják, akkor írásban megállapodhatnak szakmai ügyfeleikkel arról, hogy a vonatkozó írásbeli allokációkat és írásbeli visszaigazolásokat nem kell elküldeni.

(4) Az (1), (2) és (3) bekezdés nem alkalmazandó azokra a szakmai ügyfelekre, amelyek ugyanazon befektetési vállalkozásnál tartják a kiegyenlítés szempontjából releváns értékpapírokat és pénzeszközöket.

3. cikk

Lakossági ügyfelekkel kapcsolatos intézkedések

A befektetési vállalkozások előírják lakossági ügyfeleik számára, hogy küldjék el nekik a 909/2014/EU rendelet 5. cikkének (1) bekezdésében említett ügyletekre vonatkozó releváns kiegyenlítési információkat azt az üzleti napot követő üzleti napon közép-európai idő szerint 12:00 óráig, amelyen az ügyletre sor került a befektetési vállalkozás időzónáján belül, kivéve, ha az ügyfél a releváns pénzügyi eszközöket és pénzeszközöket ugyanannál a befektetési vállalkozásnál tartja.

4. cikk

A kiegyenlítés megkönnyítése és feldolgozása

(1) A központi értéktárak minden kiegyenlítési megbízást automatizált alapon dolgoznak fel.

(2) Azok a központi értéktárak, amelyek az automatizált kiegyenlítési folyamatba a (3) bekezdés a) vagy b) pontjában említett módon manuálisan beavatkoztak, a beavatkozás megtörténtét követő 30 napon belül értesítik az illetékes hatóságot a beavatkozás okáról, kivéve, ha ugyanerről az okról korábbi beavatkozások esetében már értesítést küldtek.

(3) Az automatizált kiegyenlítési folyamatba való manuális beavatkozásra a következő körülmények között kerülhet sor:

(4) Az illetékes hatóságok bármikor tájékoztathatják a központi értéktárakat arról, hogy egy adott ok nem indokolja az automatizált kiegyenlítési folyamatba való manuális beavatkozásokat. A központi értéktárak ebből az okból a továbbiakban nem avatkozhatnak be manuálisan az automatizált kiegyenlítési folyamatba.

5. cikk

A kiegyenlítési megbízások párosítása és tartalma

(1) A központi értéktárak olyan funkciót biztosítanak a résztvevők számára, amely támogatja a kiegyenlítési megbízások teljes mértékben automatizált, folyamatos valós idejű párosítását minden üzleti nap egésze folyamán.

(2) A központi értéktárak előírják a résztvevők számára, hogy az (1) bekezdésben említett funkció használatával párosítsák kiegyenlítési megbízásaikat azok kiegyenlítése előtt, kivéve a következő körülmények esetén:

c) a 13. cikk (1) bekezdése g) pontjának i. alpontjában említett fizetés nélküli (FoP) kiegyenlítési megbízások esetében, amelyek ugyanazon résztvevő nevében nyitott vagy ugyanazon számlakezelő által kezelt különböző számlák között pénzügyi eszközök átutalására vonatkozó megbízásokból állnak.

A c) pontban említett számlakezelők magukban foglalják a központi értéktárral szerződéses jogviszonyban álló szervezeteket, amelyek az adott központi értéktár által vezetett értékpapírszámlákat kezelnek könyvelési tételeknek a szóban forgó értékpapírszámlákon való rögzítése útján.

(3) A központi értéktárak előírják a résztvevők számára, hogy kiegyenlítési megbízásaikban a következő párosítási mezőket használják a kiegyenlítési megbízások párosítása céljából:

c) az ügyletkötés napja;

(4) A (3) bekezdésben említett mezőkön túl a központi értéktárak előírják résztvevőik számára egy olyan mező használatát, amely megjelöli a kiegyenlítési megbízásaikban lévő ügylet típusát a következő taxonómia alapján:

c) értékpapír-kölcsönzési műveletek;

6. cikk

Toleranciaszintek

A központi értéktárak a párosítás céljából toleranciaszinteket határoznak meg a kiegyenlítési összegekre vonatkozóan.

A toleranciaszint két kapcsolódó kiegyenlítési megbízás kiegyenlítési összegei közötti azon maximális eltérést jelöli, amely mellett még lehetséges a párosítás.

Az EUR-ban adott kiegyenlítési megbízások esetében a kiegyenlítési megbízásonkénti toleranciaszint 2 EUR a 100 000 EUR-ig terjedő kiegyenlítési összegek, és 25 EUR a 100 000 EUR-t meghaladó kiegyenlítési összegek esetében. A más pénznemekben adott kiegyenlítési megbízások esetében a kiegyenlítési megbízásonkénti toleranciaszint az ennek megfelelő összeg, amely az EKB hivatalos átváltási árfolyamán alapul, ha az rendelkezésre áll.

7. cikk

Törlési eszköz

A központi értéktárak létrehoznak egy kétoldalú törlési eszközt, amely lehetővé teszi a résztvevők számára, hogy kétoldalúan töröljenek olyan párosított kiegyenlítési megbízásokat, amelyek ugyanazon ügylet részét képezik.

8. cikk

Visszatartási (hold) és kiegyenlítésre bocsátási (release) mechanizmus

A központi értéktárak létrehoznak egy visszatartási és kiegyenlítésre bocsátási mechanizmust, amely mindkét következő elemet magában foglalja:

9. cikk

Reiteráció

A központi értéktárak mindaddig újból feldolgozzák azon kiegyenlítési megbízásokat, amelyek esetében a kiegyenlítés meghiúsult, amíg azokat ki nem egyenlítik vagy kétoldalúan törlik.

10. cikk

Részleges kiegyenlítés

A központi értéktárak lehetővé teszik a kiegyenlítési megbízások részleges kiegyenlítését.

11. cikk

További szolgáltatások és tájékoztatás

(1) A központi értéktárak lehetőséget kínálnak a résztvevőknek arra, hogy tájékoztatást kapjanak a szerződő feleik függőben lévő kiegyenlítési megbízásairól, vagy az adott megbízás párosítására irányuló első sikertelen kísérletet követő egy órán belül, vagy közvetlenül az ilyen sikertelen kísérletet követően, ha a kísérletre a kiegyenlítés tervezett időpontjának határideje előtti ötórás időtartamon belül, vagy a kiegyenlítés tervezett időpontja után került sor.

(2) A központi értéktárak hozzáférést biztosítanak a résztvevők számára az értékpapír-kiegyenlítési rendszerben lévő kiegyenlítési megbízásaik státuszára vonatkozó valós idejű információkhoz, beleértve a következőkre vonatkozó információkat:

c) teljesen kiegyenlített kiegyenlítési megbízások;

d) részben kiegyenlített kiegyenlítési megbízások, beleértve a pénzügyi eszköz vagy a pénzeszköz kiegyenlített és ki nem egyenlített részét is;

(3) A (2) bekezdésben említett valós idejű információ a következőket tartalmazza:

c) a kiegyenlítési megbízás vissza van-e tartva;

(4) A központi értéktár a résztvevők számára vagy minden üzleti nap teljes egésze során valós idejű bruttó kiegyenlítést, vagy üzleti naponként legalább három alkalommal kötegelt kiegyenlítést kínál. A három kiegyenlítési köteget a piac igényeinek megfelelően kell elosztani az üzleti nap folyamán, a központi értéktár felhasználói bizottságának kérése alapján.

12. cikk

A kiegyenlítés meghiúsulásának megelőzését célzó bizonyos intézkedésektől való eltérés

(1) A 8. és 10. cikk nem alkalmazandó, ha a központi értéktár által működtetett értékpapír-kiegyenlítési rendszer megfelel a következő feltételeknek:

A kiegyenlítés meghiúsulásának a kiegyenlítési megbízások számán alapuló arányát úgy kell kiszámítani, hogy a meghiúsult kiegyenlítések számát el kell osztani a releváns időszakban az értékpapír-kiegyenlítési rendszerbe bevitt kiegyenlítési megbízások számával.

A kiegyenlítés meghiúsulásának a kiegyenlítési megbízások értékén alapuló arányát úgy kell kiszámítani, hogy a meghiúsult kiegyenlítések EUR-ban kifejezett értékét el kell osztani a releváns időszakban az értékpapír-kiegyenlítési rendszerbe bevitt kiegyenlítési megbízások értékével.

(2) A központi értéktár minden év január 20-ig értékeli, hogy az (1) bekezdésben említett feltételek teljesülnek-e, és a II. mellékletnek megfelelően értesíti az illetékes hatóságot ezen értékelés eredményéről.

Ha az értékelés megerősíti, hogy az (1) bekezdésben említett feltételek legalább egyike már nem teljesül, a központi értéktár az első albekezdésében említett értesítés dátumától számított egy éven belül alkalmazza a 8. cikket és a 10. cikket.

III. FEJEZET

A kiegyenlítés meghiúsulásának kezelését célzó intézkedések

I. szakasz

A kiegyenlítések meghiúsulásának nyomon követése

13. cikk

A kiegyenlítések meghiúsulását nyomon követő rendszer részletei

(1) A központi értéktárak létrehoznak egy olyan rendszert, amely lehetővé teszi számukra a meghiúsult kiegyenlítések számának és értékének nyomon követését a kiegyenlítés minden tervezett időpontjára vonatkozóan, beleértve az egyes meghiúsult kiegyenlítések üzleti napokban kifejezett hosszát. Ez a rendszer minden egyes meghiúsult kiegyenlítésre vonatkozóan a következő információkat gyűjti össze:

c) a kiegyenlítés meghiúsulásával érintett pénzügyi eszköz típusa, a következő kategóriákon belül:

iv. a 2014/65/EU irányelv 4. cikke (1) bekezdése 44. pontjának c) alpontja szerinti átruházható értékpapírok;

i. teljesítés fizetés nélkül (deliver free of payment – DFP) és fogadás fizetés nélkül (receive free of payment – RFP) kiegyenlítési megbízásokat magukban foglaló fizetés nélküli (free of payment – FoP) kiegyenlítési megbízások;